Kristin Skogen Lund

Kristin Skogen Lund (født Kristin Skogen; 1966) er en norsk bedriftsleder. Hun har vært konsernsjef i Schibsted 2018–2024, administrerende direktør i Næringslivets Hovedorganisasjon (NHO) 2012–2018, konserndirektør i Telenor 2010–2012, administrerende direktør i Aftenposten 2007–2010, konserndirektør i Telenor 2010–2012 og visepresident og president i NHO.

 Bakgrunn, utdanning og tidlig yrkesliv
Kristin Skogen Lund vokste opp i Oslo og tok bachelorgrad ved Universitetet i Oregon i Eugene i USA, før hun senere tok mastergrad (MBA) ved INSEAD i Fontainebleau i Frankrike.Skogen Lunds profil ved Bloomberg Businessweek, besøkt 09.09.2013 
Hun gjennomførte Forsvarets Høyskoles sjefskurs høsten 2018.<ref>Forlater midlertidig vervet som NHO-sjef - Dagens Næringsliv, 8.mai 2018.</ref>

Lund har hatt lederstillinger i Unilever og Coca-Cola og vært ansvarlig redaktør i nettportalen Scandinavia Online, der hun var administrerende direktør 1998–2002. Deretter var hun konsernsjef i bildebyrået Scanpix Scandinavia (2002–2004).

 Aftenposten, Telenor og NHO 
Lund var kommersiell direktør i Aftenposten (2004–2007) og ble senere administrerende direktør (2007–2010).

Hun var konserndirektør i Telenor fra februar 2010 til november 2012 med ansvar for Norden.CV Kristin Skogen Lund – nho.no Fra september 2011 hadde hun også ansvaret for utviklingen av digitale tjenester i Telenor, og porteføljen omfattet da Telenor Danmark, Telenor Sverige, Telenor Broadcast, Telenor Holding, Telenor Media and Content Services og Telenor Digital Services.

Lund var fra 2008 visepresident i NHO, og ble fungerende president i NHO da Paul-Christian Rieber trakk seg i april 2010. Hun ble valgt til ordinær president for det resterende året samme år og for en ny to-års periode i 2011. Lund ble administerende direktør i NHO fra 1. november 2012, mens tidligere visepresident Heine Wang fra Nokas tok over vervet som president og styreleder.Kristin Skogen Lund blir ny NHO-sjef – nho.no 10. september 2012 (arkivert) Skogen Lund gikk av som NHO-sjef i 2018 og ble erstattet av Ole-Erik Almlid.  

 Styreverv og æresbevisninger 
Lund er styreleder i DeliveryHero, INSEAD, Flyktninghjelpencflyktninghjelpen.no (14. mar 2024): Kristin Skogen Lund blir ny styreleder for Flyktninghjelpen, hentet 14. mars 2024 og Oslo-filharmonien.

Lund var fra 2010 styreleder i både Telenor Norge, Telenor Sverige, Telenor Danmark, Telenor Broadcast, Telenor Media & Content Services og Comoyo AS. Hun var styremedlem i Ericsson AB fra 2013 til 2018. Hun er tidligere styremedlem i stiftelsen Det Norske Kammerorkester.Joramo, Arne: Telenorge, et tidsbilde 1990-2015. Oslo, 2010, side 81. Lund har tidligere vært styremedlem i AutoStore ASA, Orkla, Aftonbladet AB Sverige, allmennaksjeselskapene Nordic Semiconductor, Umoe AS og Sparebank 1 Oslo. Hun er også rådsmedlem i tankesmien Civita. 

Kristin Skogen Lund har siden 2015 vært medlem av arbeidsutvalget i Den trilaterale kommisjon.Executive Committee  - Trilateral Commission. Besøkt 28.januar 2020.

Hun ble i 2020 bedt om å lede et regjeringsoppnevnt utvalg, som skulle evaluere pensjonsreformen som ble innført i 2011. Utvalget leverte sin utredning (NOU 2022:7) i juni 2022. 

Skogen Lund ble av Kapital'' kåret til Norges mektigste kvinne i 2011Norges 100 mektigste kvinner  - Hegnar Media, 23. august 2011. og 2012Norges 100 mektigste kvinner  - Hegnar Media, 12. juni 2012.. Hun har markert seg som svært engasjert for å få flere kvinner med i et mannsdominert næringsliv,NHO-president Kristin Skogen Lund: Hva er egentlig makt?  - Hegnar Media - 9. juni 2010. blant annet med krav om utvidet fedrekvote.Skogen Lund: Næringslivet taper på at kvinner tar lenger permisjon enn menn - Verdens Gang 11. mai 2010.

I 2019 ble Lund utnevnt til ridder av den franske Æreslegionen.Remise de l’Ordre National de la Légion d’Honneur à Kristin Skogen Lund   - no.ambafrance.org, 9. desember 2019.

 Privat 
Lund er datter av Kjellaug og Olav Skogen,som var motstandsmann under den andre verdenskrig og Milorgs områdesjef på Rjukan. Hun er gift med Christian Lund, som er dommer i Norges Høyesterett.

 Referanser 

 Eksterne lenker 



Kategori:Ledere for Næringslivets Hovedorganisasjon
Kategori:Norske konsernsjefer
Kategori:Personer tilknyttet Telenor